Fjodor Golubtsov

Fjodor Aleksandrovitš Golubtsov (vene Фёдор Александрович Голубцов; 3. jaanuar 1759 (23. detsember 1758 vkj) – 13. märts (1. märts vkj) 1829 Volgovo, Peterhofi maakond, Peterburi kubermang) oli Venemaa riigitegelane. 

Aastatel 1807−1810 oli ta Venemaa keisririigi rahandusminister.

Elulugu
Päritolu ja haridustee
Põlvnes vanast aadlisuguvõsast. Tema isa oli tõeline riiginõunik Aleksandr Fjodorovitš Golubtsov (1735−1796). Ema Anna Ivanovna Vassiljeva (1741−1816) oli hilisema Venemaa keisririigi esimese rahandusministri krahv Aleksei Ivanovitš Vassiljevi (1742−1807) õde. Astus 1770. aastal aadli suurtükiväe- ja insenerikorpusse, kus õppis 1775. aastani.

Sõjaväeteenistuses
Alates 1775. aastast teenis ta suurtükiväes. 1778. aastal viidi ta üle bombardiiripolku ja hiljem 2. kanoniiripolku. Teenis sõjaväes välja porutšiku aukraadi.

Tsiviilteenistus
1782. aastast alates teenis ta senati peaprokuröri vürst Aleksandr Vjazemski käsutuses. Kolm aastat hiljem nimetati ta viimase kantselei sekretäriks. 1790. aastal sai temast nõunik 3. ekspeditsioonis. 1796. aastal sai 2. ekspeditsiooni direktoriks. Keiser Aleksander I valitsemisaja algul 1802. aastal nimetati riigivarahoidja kohusetäitjaks ja senaatoriks. Alates 1803. aastast oli ta ministrite komitee liige.

Venemaa keisririigi rahandusminister
1807. aastal sai temast pärast onu krahv Vassiljevi surma rahandusminister. Järgmisel aastal nimetas keiser ta Alalise nõukogu liikmeks. Ministri ja riigivarahoidjana oli ta ametis 1810. aastani, mil ta läks neist ametitest erru ja nimetati Riiginõukogu liikmeks.

Surm
Fjodor Golubtsov suri 70-aastaselt ja maeti Aleksander Nevski suurkloostris Püha Vaimu kirikusse.

Auastmed
Sõjaväeteenistus
 Aasta Auaste  kapral  seersant  styck-junkur  alamporutšik  porutšik

Tsiviilteenistus
 Aasta Kuupäev Auaste   kolleegiumiassessor   õuenõunik  21. aprill kolleegiuminõunik  28. juuni riiginõunik  24. oktoober tõeline riiginõunik  9. juuli salanõunik  7. september tõeline salanõunik

Autasud
Venemaa autasud
40px Püha Vladimiri ordeni IV klass (22. september 1786)
40px Püha Anna ordeni I klass (13. märts 1799)
40px Püha Aleksander Nevski orden (1805)
40px Püha Vladimiri ordeni I klass (1806)

Välismaa autasud
40px Preisimaa Musta Kotka orden
40px Preisimaa Punase Kotka ordeni I klass

Kirjandus
Шилов, Денис Николаевич. Государственные деятели Российской империи. Главы высших и центральных учреждений, 1802-1917. Биобиблиографический справочнк. С.-Петербург: Буланин, 2001. Lk 179-180.

Kategooria:Alalise nõukogu liikmed
Kategooria:Tõelised salanõunikud
Kategooria:Venemaa keisririigi rahandusministrid
Kategooria:Venemaa keisririigi Riiginõukogu liikmed
Kategooria:Venemaa keisririigi senaatorid
Kategooria:Punase Kotka I klassi ordeni kavalerid
Kategooria:Musta Kotka ordeni kavalerid
Kategooria:Püha Aleksander Nevski ordeni kavalerid
Kategooria:Püha Vladimiri I klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Sündinud 1759
Kategooria:Surnud 1829